Source: https://www.rvcnitra.sk/seminar/68
Timestamp: 2019-10-23 12:33:41+00:00
Document Index: 17690845

Matched Legal Cases: ['§ 3', '§ 5', '§ 127', '§ 5', 'súd ', 'SÚD\n']

ZO - RVC Nitra: Seminár - Susedské spory v obci
Začiatok seminára29.01.2019 - 09:00
Koniec seminára29.01.2019 - 13:30
Začiatok prezentácie29.01.2019 - 08:00
Koniec nahlasovania28.01.2019 - 10:00
Prihlásených202
zamestnanci obecných úradov ktorí pôsobia na rôznych úsekoch, pri ktorých môže dôjsť k sporom medzi susedmi (napr. oblasť životného prostredia, stavebného poriadku, podnikania a pod.)
hlavní kontrolóri
náčelníci a príslušníci obecných (mestských) polícií
Ponúknuť starostom a zamestnancom obce (pracovníkom obecných úradov a prípadne aj príslušníkom obecných polícií) výklad príslušných ustanovení Občianskeho zákonníka tak, aby obce vedeli správne posúdiť podania týkajúce sa susedských sporov, aby riešili vzťahy medzi susedmi len v tých medziach, ako im to umožňuje Občiansky zákonník a nezasahovali do kompetencií súdov.
(§ 3, § 5 a § 127 Občianskeho zákonníka)
Na obce (obecné úrady) sa často obracajú obyvatelia so svojimi podaniami smerujúcimi voči susedom a domáhajú sa ochrany svojich práv pred rôznymi zásahmi ako je napr. obťažovanie hlukom, zápachom, tuhými a tekutými odpadmi, zvieratami a pod. Alebo sa domáhajú zásahu obce pri potrebe vstupu na susednú nehnuteľnosť (napr. oprava komína), alebo uloženia povinnosti, aby sused odstránil zo svojej záhrady presahujúce konáre, korene, aby svoj pozemok oplotil, pretože jeho zvieratá voľne pobehujú a pod.
Tieto podania sú často nesprávne označené (a vybavované) ako „sťažnosť“ hoci pri náležitom použití ustanovení zákona č. 9/2010 Z.z. o sťažnostiach, sa vôbec nejedná o sťažnosť.
Problematiku susedských vzťahov upravuje Občiansky zákonník (zákon č. 40/1964 Zb. v znení neskorších predpisov) a susedské spory patria najmä do pôsobnosti súdov.
Občiansky zákonník však umožňuje, aby v určitých prípadoch ochranu a pomoc poskytla obec a to podľa § 5 Občianskeho zákonníka, ktorý znie:
V téme je na konkrétnych prípadoch vysvetlené, kedy a ako môže ochranu poskytnúť obec a kedy už obec nie je oprávnená zasiahnuť a účastníkov konania je potrebné odkázať na súd alebo podanie postúpiť na iný orgán štátnej správy.
ZÁKONNÉ OBMEDZENIA VLASTNÍCKEHO PRÁVA (susedské práva)
Povinnosti vlastníka veci - nehnuteľnosti
Povinnosť umožniť vstup na pozemok
Vstup na susednú nehnuteľnosť podľa stavebného zákona
NEOPRÁVNENÁ STAVBA v zmysle Občianskeho zákonníka
Ochrana Susedských práv a riešenie susedských sporov obcou
Riešenie susedského sporu dohodou - zmierom
Riešenie susedského sporu predbežným opatrením
Riešenie susedského sporu zamietnutím návrhu a ODKÁZANÍM NA SÚD
Riešenie susedského sporu podľa TRESTNOPRÁVNYCH predpisov
Študijným materiálom je publikácia „Susedské spory v obci“, (v ktorej sú aj VZORY na postup obce pri riešení susedských sporov) a je možné si ju objednať na stránke Asociácie vzdelávania samosprávy na linku:
http://www.avs-rvc.sk/avs-2/publikacie-a-studijne-materialy/susedske-spory-v-obci/
Účastníci seminára dostanú po skončení seminára (emailom) nové VZORY k prejednávaniu susedských sporov.